《舟次龙江》
元代·李延兴

孤航小驻水西头，汎汎轻鸥对客浮。海气涨云天堑晚，江风吹雨石城秋。

已将万事归诗帙，苦乏千金醉酒楼。欲向金川门里住，那堪回首恋沧洲。

作者简介：元末明初北平人，字继本。李士赡子，少以诗名。顺帝至正十七年进士，授太常奉礼，兼翰林检讨。元末兵乱，隐居不仕。河朔学者多从之，以师道尊于北方。入明，曾出典涞水、永清县学。有《一山文集》。